ชิงการนำสู่สนามเลือกตั้ง
เอาแน่ ชิงผู้นำต่อ,เป็นคำตอบที่ชัดเจนกว่าทุกครั้งที่ผ่านมาเมื่อสถานการณ์การเมืองบังคับให้แสดงจุดยืนไม่ใช่อิดเอื้อนเดี๋ยวไม่ทันการณ์,พล.อ.ประยุทธ์ จันทร์โอชา ประกาศท่าทีทางการเมืองชัดเจนแล้วว่า สนใจ งานการเมืองก็เท่ากับว่าจะเล่นการเมืองแน่นอน,เพียงแต่ยังไม่ตอบว่าจะตัดสินใจอย่างไร หรือสนับสนุนใคร ขอเวลาอีกระยะหนึ่งจะให้คำตอบ แต่วันนี้สนใจงานการเมือง,เพราะสนใจในสิ่งที่ทำลงไปว่าจะไปถึงไหนอย่างไร และในวันข้างหน้าจะได้การสืบสานต่อหรือไม่ ก็จะติดตามฟังจากบรรดากลุ่มการเมืองและนักการเมืองหรือพรรคการเมืองต่างๆ ที่ดำเนินการเวลานี้,ผมใช้คำแรกได้ว่า ผมสนใจงานการเมือง เพราะรักประเทศชาติของผมเช่นเดียวกับคนไทยทั้งประเทศที่ทุกคนก็รักประเทศไทยของเรา,ที่ยืนยันได้ก็คือ ไม่ลาออกจากหัวหน้า คสช.,คงไม่ต้องอธิบายความกันมาก เพราะจากคำพูดนี้น่าจะถือว่าตัดสินใจแล้วว่าจะเล่นการเมืองต่อไป แต่ยังขอควบคุมสถานการณ์ด้วยการควบตำแหน่งหัวหน้า คสช.เอาไว้ด้วย,เพราะยังมีอำนาจตาม ม.44 อยู่เต็มมือ,การประกาศเรื่องนี้อย่างชัดเจนต้องมองไปที่ความเคลื่อนไหวทางการเมือง โดยเฉพาะพรรคพลังประชารัฐ ซึ่งจะมีการประชุมใหญ่ในวันที่ 29 ก.ย.61,เนื่องจากมีความสัมพันธ์กันอย่างแยกไม่ออกเพราะหลังจากการทาบทามนักการเมืองจะไม่เป็นทางตรงหรือทางลับ คำตอบนี้จะบอกถึงความมั่นใจในทางสาธารณะ,หากไม่เชื่อมั่น ไม่มั่นใจ อาจจะมีปัญหาขึ้นมาได้,ทุกอย่างคือตัว พล.อ.ประยุทธ์หากไม่เล่นการเมืองต่อไป พลังประชารัฐอาจจะล่มไม่เป็นท่าได้ เพราะจะขาดหัวทันที,แม้ พล.อ.ประยุทธ์จะไม่เป็นหัวหน้าพรรคโดยตรง แต่แรงขับเคลื่อนทั้งหมดย่อมขึ้นอยู่กับตัวเขาเท่านั้น,พิจารณาจากโพลต่างๆที่ออกมาโดยเฉพาะ นิด้าโพล ที่สำรวจความเห็นของประชาชนด้วยคำถามที่ว่า อยากให้ใครเป็นนายกฯ,ปรากฏว่า พล.อ.ประยุทธ์มาอันดับ 1 ทั้ง 4 ครั้ง เพียงแต่คะแนนที่ได้ลดหลั่นด้วยเปอร์เซ็นต์ที่ลดลงตามลำดับ,ตรงนี้ก็เป็นอีกจุดหนึ่งที่สำคัญไม่น้อย,นั่นคงเป็นเพราะแม้ประชาชนจะให้การสนับสนุน แต่ก็ยังไม่มั่นใจว่านายกฯจะเล่นการเมืองต่อไปหรือไม่,ไม่รู้ว่าจะเข้าสังกัดพรรคการเมืองใด ไม่รู้ว่าจะมีวิธีการเข้าสู่การเมืองในลักษณะไหน,รู้เพียงแต่ว่าใจลึกๆ คงอยากไปต่อเพื่อสานงานเก่าที่ยังค้างเอาไว้ให้สำเร็จ และยังไม่รู้ว่าจะสังกัดพรรคการเมืองไหน แม้จะเข้าใจไปเองว่าน่าจะไปอยู่กับพรรคพลังประชารัฐก็ตาม,เชื่อว่าหากมีการทำโพลใหม่อีกครั้งหลังรู้คำตอบจากปากของ พล.อ.ประยุทธ์แล้วผลจะออกมาอย่างไรซึ่งน่าสนใจไม่น้อย,อันไม่ต่างไปจากพรรคการเมืองที่ประกาศตัวเป็น กองหนุน ที่ต้องการได้คำตอบเช่นเดียวกันย่อมเดินหน้าได้อย่างเต็มที่,ที่สำคัญก็คือ พลังประชารัฐ นี่แหละที่จะสบายใจที่สุดโดยเฉพาะพวกที่ยังลังเลไม่ตัดสินใจเด็ดขาดที่จะแยกจากพรรคเก่าออกมาก็จะประกาศตัวได้อย่างชัดเจน,แต่ เพื่อไทย-ประชาธิปัตย์ นั่นแหละที่จะได้เจอของจริงแล้ว.,สายล่อฟ้า
พล.อ.ประยุทธ์ จันทร์โอชา ประกาศท่าทีทางการเมืองชัดเจนแล้วว่า สนใจ งานการเมืองก็เท่ากับว่าจะเล่นการเมืองแน่นอน เพียงแต่ยังไม่ตอบว่าจะตัดสินใจอย่างไร หรือสนับสนุนใคร ขอเวลาอีกระยะหนึ่ง
เลือกตั้ง,พลังประชารัฐ,ประยุทธ์ จันทร์โอชา,กล้าได้กล้าเสีย,สายล่อฟ้า